Žvaigždinis variklis

Žvaigždinis variklis (, ) – vidaus degimo variklis, kuriame cilindrai išdėstyti aplink centrinę ašį kaip rato stipinai.Radial engine britannica.comMichal Gęca, Miroslaw Wendeker, Grzegorz Litak (2012). Combustion variability and uniqueness in cylinders of a large power radial engine. Journal of vibroengineering. June 2012. Volume 14, Issue 2. ISSN 1392-8716 pdf

Žvaigždinis variklis dažnai naudojamas lėktuvuose, nes čia jis turi nemažai privalumų:
 Cilindrus lengva aušinti priešpriešinio vėjo srove. Supaprastėjus aušinimo sistemai, variklis tampa patikimesnis ir lengvesnis. Labai greituose (koviniuose) lėktuvuose šis privalumas virsta trūkumu: variklis kuria per didelį oro pasipriešinimą.
 Variklis itin atsparus pažeidimams. Jei dėl kokių nors priežasčių suskyla vienas ar net keli cilindrai, lėktuvas gali skristi toliau varomas tebeveikiančios variklio dalies.
 Geras masės/galios santykis, ir nelabai didelis variklis gana galingas.

Tačiau tokiam varikliui būdingas kiek nesubalansuotas darbas, nes įvairių to paties variklio cilindrų tiekiama galia šiek tiek skiriasi.

Daugumoje tokių variklių cilindrai išdėstyti viena eile. Labai galinguose varikliuose būdavo iki 28 cilindrų, išdėstytų kai kada net keturiomis eilėmis.

Tokį variklį (devynių cilindrų Wright J-6-9) turėjo S. Dariaus ir S. Girėno Lituanica.Gintautas Kačergius (2018). „Lituanikos“ skrydis. Belanka virsta Lituanika. plienosparnai.lt Žvaigždiniai varikliai kai kada naudojami ir dabar.

 Šaltiniai 

Kategorija:Varikliai